Uitenhage-aanleg is Volkswagen se beste ter wêreld | Netwerk24
Uitenhage-aanleg is Volkswagen se beste ter wêreld
01 Junie 2016 07:46
Volkswagen se aanleg in Uitenhage is pas as sy beste aanleg in die wêreld aangewys.
Die Volkswagen-aanleg in ­Uitenhage is pas as dié internasionale motorvervaardiger se beste aanleg ter wêreld aangewys.
Volkswagen Suid-Afrika (VWSA) het met sy vervaardigingspraktyke in 2015 boaan die lys van 13 Volkswagen-takke in die wêreld geland.
Dit is die eerste keer dat VWSA dié eer toegeken word, maar sy produksiepunt van 113,2% het hom bo die ander takke laat uittroon.
Elke aanleg is geëvalueer volgens produksie-volumes, gehalte, kostes en die aanleg se omgewingsvriendelike benadering.
Dit is VWSA se vervaardiging van 120 000 Polo’s en Polo Vivo’s, en hul verbetering van hul koolstofvoetspoor met 42,2%, wat dié toekenning verseker het, meen Thomas Schaefer, besturende direkteur van VWSA.
“Die erkenning kon nie op ’n beter tyd kom nie,” het Schaefer gesê.
“Dié opwindende nuus sal ons aandeelhouers se vertroue in ons vermoëns versterk, veral met ons planne vir die nuwe modelle wat voorlê.”
Dié planne is verlede jaar saam met ’n belegging van R4,5 miljard in die aanleg aangekondig.
“Ek is veral trots op VWSA se werknemers,” het Schaefer bygevoeg. “Dit is te danke aan hul harde werk en bydraes dat ons deur ons hoofkantoor vereer kan word.”
Meer oor: Volkswagen | Uitenhage | Motors
Toyota sukkel om skandalige VW te klop
VW-bestuur betaal vet bonusse terug
Beleggers dagvaar Volkswagen vir miljarde
Met nuwe grimering wil VW saam gaan rock